Pakane tõi kaasa põlenguid, elektriseadmed ja ahjud peavad korras olema
#000000
Esimene külmalaine tõi kohe kaasa rohkem põlenguid, millest mitme põhjuseks olid elektriseadmed, näitab kindlustusfirma PZU ülevaade. Kuna elektri kallinemisega võib tõusta ahikütte vajadus, siis tuleb veenduda, et aastaid „reservis“ olnud küttekolle on töökorras.
#000001
Habakukk lisas, et tänavu on PZU registreerinud ligi kaks korda rohkem era- ja äriklientide tuleõnnetusi kui 2020. aastal.
#000003
Rääkides viimase aja juhtumitest, siis ühel juhul süttis varahommikul kõrvalhoones vee kiirsoojendaja, kuigi eelnevalt ei olnud ühtegi märki, et midagi oleks valesti. Teine juhtum oli eramajas, kus magamistoas süttis soojapuhur – põleng õnnestus omal jõul kustutada, kuid tuba ja sisustus said kannatada.
#000004
Ühel hommikul tekitas põlengu soojuskiirguri rike, nii et süttisid madrats, voodiots ja voodilina. Pererahvas kustutas põlengu vee ja autost toodud pulberkustutiga, kuid tuba sai tugevaid suitsu- ja tahmakahjustusi. Ühel elamul süttis välissein. Möödakäija kutsus päästjad ja tulekahju kustutati. Kustutustööde käigus eemaldati maja ühelt seinalt vooderdus ja esiku katus.
#000005
Kuigi küttekollete põlenguid on olnud sel talvel õnneks vähe, on esimesi märke ahjude taassünnist, kuna elektriga kütmine on läinud palju kallimaks. „Küttekolded peavad olema korras. Korstnat tuleb pühkida igal aastal ning kord viie aasta jooksul peab seda tegema professionaalne korstnapühkija. Alates 1. märtsist 2021 peavad korstnapühkijad ja pottsepad kõik küttesüsteemidega seotud toimingud kandma riiklikku küttesüsteemide portaali,“ lisas Habakukk.
#000006
Habakuke sõnul viib põlenguni siiski peamiselt inimeste hooletu käitumine: suitsetamine, pliidile küpsema jäetud toit, järelevalveta küünlad või muud juhtumid. Sageduselt teine tulekahjude põhjus on elektripaigaldiste ja –seadmete rikked.
#000007
Fotodel näited hiljutistest põlengutest (allikas: PZU).
#000008
Oktoobriäike tegi rohkem kahju kui eelmise aasta jaanilaupäeva torm
#000015
16. oktoobri õhtul ja öösel Eesti lääne- ja põhjaosas möllanud äikesetorm tekitas PZU Kindlustuse klientide varale rohkem kahju kui 2021....
#000016